Грлени

Грлени (, Хионато; до 1928 г. Γκέρλιανη, Герљани) — село во Нестрамско, Егејска Македонија, денес во општината Нестрам во областа Западна Македонија, Грција. Населението брои 114 жители (2021).

 Географија 
Селото се наоѓа на 18 км југозападно од градот Костур, до границата со Албанија, под самиот врв Алевица. На север се граничи со Шак, на југ со Нестрам, на исток со Чука, а на запад со Ревани. Според албански извор, пред иселувањето на муслиманите во 1923 г. Грлени ги имало следниве маала: Еврејско (Evrelinj), Оџино (Hoxhallinj) и Потурјачко (Poturjak/u).

 Историја 
 Во Османлиското Царство 
Селото се спомнува во османлиски дефтер од 1530 г. под името Грлани со 15 христијански семејства и едно муслиманско.
На крајот од XIX век селото било чисто македонска населба во Рупишката нахија на Костурската каза. Населението се состоело од Македонци-муслимани, исламизирани во немирните години за време на Али-паша Јанински. Според Стефан Верковиќ, во втората половина на XIX век во Грлени (Герлени) имало 102 домаќинства на Македонци-муслимани, од кои 340 жители биле од машки пол.

Според статистиката на Васил К’нчов („Македонија. Етнографија и статистика“) вп 1900 Грлени имало 600 жители Македонци-муслимани.

На Етнографската карта на Битолскиот Вилает од 1901 г. Грлени се води како чисто „турско“ село во Костурската каза на Горичкиот санџак со 120 куќи. Треба да се напомене дека тогаш исламизираните Македонци биле нарекувани „Турци“.

Според грчка статистика, во 1905 г. селото имало 600 жители, повторно погрешно наречени „Турци“.Mapping Migration in Kastoria, Macedonia. Xionato . Според Георги Константинов Бистрицки, Грлени пред Балканските војни имало 150 македонски муслимански куќи.

На етничката карта на Костурското братство за 1912 г. Грлени е означено како македонско-турско село.

Селото испратило башибозук кој ги запалил и пљачкосал соседните македонски христијански села за времето на Илинденското востание.

Според албански извори, убиени биле семејствата: Абдулаховци (Avdullahrët), Џаминковци (Caneminkat), Геговци (Gegallarë), Хаџинуровци (Haxhinurret), Хусевци (Huset), Ибочевци (Iboçanrë, уништена од Грците во 1913 г.), Лаљовци (Lalellarë), Латовци (Latollarë), Манчевци (Mançellarë), Маневци (Manellarë), Манговци (Mangollarë), Мишевци (Misellarë), Мулачевци (Mullaçrët), Моловци (Mullalinj), Потурјаци (Poturjakë), Ќазимовци (Qazimllinjtë), Ќосевци (Qosellarë), Шаневци (Shahellarë), Тарелинтовци (Tarellinjtë), Узуновци (Uzunët), Џимовци (Xhimallarë или Xhima) и Згуровци (Zgurollarë или Zguro).

Боривое Милоевиќ („Јужна Македонија“) вели дека Грлени имало 130 куќи на Власи муслимани. Според него, овие Власи под притисок на Али-паша Јанински биле присилени да го прифатат исламот и да прејдат од сточарски на земјоделски живот.

 Во Грција 
За време на Балканските војни селото е окупирано од грчка војска и во 1913 г. влегло во состав на Грција. Таа година населението броело 700 жители, а на пописот од 1920 г. заведени се 738 лица. Во 1920-тите година по сила на Лозанскиот договор муслиманското население на селото е иселено во Турција, а на негово место се доведени грчки дојденци од Мала Азија, кои во 1928 броеле 323 лица или според други податоци, 87 семејства со вкупно 331 лице. Во 1928 г. селото е преименувано во Хионато, во превод снежно.

Во 1925 г. е подигната црквата „Св. Никола“.

По Втората светска војна дел од жителите се населиле во побогатите напуштени македонски села во околината.

За време на Граѓанската војна во селото се формирани банди од грчки дојденци кои ги тероризирале околните македонски села.

Единадесет деца од Грлени се изнесени од државата како деца бегалци.

Жителите одгледуваат жито и леќа, а делумно е развиено и сточарството.

+ Месности во Грлени преименувани со службен указ на 5 мај 1969 г. Име  Грчки  Ново име  Грчки  Опис Попов Врв  Πόποβαρ  Мануси  Μανούση  врв на Гал’мбица (1.110 м), ЈИ од Грлени Слабишта  Σλάμπιστα  Агоно  Αγονο  река, лева притока на Стенска Река, лева притока на Бистрица Трстика  Τέρστικα  Перифано  Περήφανο  врв на Гал’мбица (972 м), СИ од Грлени, З над поранешното село Трстика Милица  Μπλίτσα  Пигес  Πηγές  месност ЈЗ од Грлени

 Албански топоними во Грлени пред иселувањето во 1923 г.Информатори: Бато Бекир Џимо, 62-годишен, работник, неписмен, од Грлени, Али Ислам Лала, 80-годишен, земојделец, неписмен, од Грлени, двајцата жители на Керетин е Ри, Лушња, интервјуирани на 22 декември 1975 г., Тенѕиле Хјусен Мека, 88-годишна, домаќинка, неписмена, од Грлени, омажена во Билишта, интервјуирана на 22 јули 1979 г. Име  Македонски  Опис Afshinakroi    извор на С Ahu i Fushëzës    висорамнина со букова шума на Ј Ara e Gjokbardhit    ниви на С Ara e Kaft (Kaut)    ниви на И Arat Batall    ниви на Ј, кои веќе не се обработуваат Arat e Bukës    ниви на Ј Avllitë     ниви во полето на З Brezat   Бреза  падина со лескова шума на И Burim i Bido Qorrit     извор во полето на С Burim i Gjokëgjine     извор на З Burim i Plepit Egër     извор во полето на С Burim i Uzunit   Узунов Извор  извор во полето на Ј Cerkovë/a   Цркова  ниви на С Çairet     ниви на И Dardha e Mirë   Добра Круша  ниви на Ј, каде некогаш имало круша De Klisha (Te Kisha)   Црква  местото на џамијата, каде пред исламизацијата била црквата Faro    Fushë/a    ниви во полето на С Golemaluadh/i    пасиште на С Gorric’ e Madhe   Голема Горица  голема шума на С, во чија сенка стоката смрзнува Gurët e Lëmit     плоча на Ј Gur/i     голема карпа на Ј Guriçkat e Priftit  Попова Горичка  ниви на Ј, кои му припаѓале на селскиот свештеник Gryka e Shënmitrit     ниви на И Gjokagjinet    ниви на С Hamamet   Амам  бања во урнатини на С Karaush/i, Mali Karaushit   голема планина на Ј со букови, борови, дабови и смрекови шуми Klishë/a   Църква  мал рид во центарот на кој некогаш имало црква Kodr’ e Gjatë    рид на И Kodr’ e Priftit  Попов Врв  врв на Гал’мбица на И Kopaçet   Копачи  ниви во полето на З Kopankët   Копанка  ридеста област со дабова шума на И Koria e Mulla Rexhepit   Корија на Мула Реџеп  шума со даб и леска на И Kroi i Dardhës     чешма во полето Kroi i Lalellinjve   Чешма на Лаљовци  чешма во центарот Kroi i Muçes   Мучева Чешма  извор на ЈИ Kroi i Zagarit  Загарска Чешма  чешма во центарот Krushet   Круша  ниви во полето на З Kulla e Mulla Rexhepit   Кула на Мула Реџеп  урнатини од стара кула на С Lajthitë    шума со лески на И Lajthizat    месност на И во подножјето на планината со лески Lëmënjtë    близу до центарот Lisat e Merisit (Mrizit)    стар даб на С, каде пасела стоката Luadhet e Mëdhenj    ниви во рамницата на СИ Lum i Nikës   Ника  река на Ј, образувана од потоците на планината Lumi Roko'   Роко  река која минува низ селото Lum i Stenekës   Стенска Река  река на И Lum i Shagut   Шак  ниви кај реката Шак на С Maerckë   Маерска  рид над селото на И Mali i Gurit     голема планина на Ј Mburim i Kopanit     студен извор на планината на Ј Mburim i Shqipjes   извор на планината на Ј Mekoxhumbat    ниви на З Moçalet    ниви на С Mostet    ниви на С Muslet    ниви на И Përrejt e Oshanit   Ошенски Порој  поројница која се спушта до Стенска Река на И Përroi i Amamit (Hamamit)   Амамски Порој  поројница која го двои маалото Мула Реџеп од селото Përroi i Gurit   Голем Порој  поројница на Ј Përroi i Karaushit   Караушки Порој  поројница на Ј Plepat e Egërt     ниви во полето Plloçat   Плоча  ридови полиња на СИ Popovorr/i (Varr i Popit)  Попов Гроб  ниви и гроб на И Qafa e Gurit     планински превој на Ј Qafa e Sllabishtit  Слабишки Превој  планински превој на Ј Qidrakë/a    ниви на С Sllabisht/i   Слабишта  ниви во полето на И Stanet e Bagëtive    на Ј Stanet e Beharit    на Ј Strungë/a    колиби на планината на Ј Shesh i Klishës   Црковен Плоштад  плоштад во центарот Shesh i Xhamisë   Џамиски Плоштад  плоштад во центарот Shurigë/a     рид со борови на Ј Udha e Zelegradit   Зеленградски Пат  пат кон Зеленград на Ј Varret e Gërlenit   Грленски Гробишта  селските гробишта Varret e Xhamisë   Џамиски Гробишта  гробиштата околу џамијата во селото Vllashat    ниви во полето на СИ Xhamia  Џамија  џамија во центарот

 Население 

 Наводи 

Категорија:Нестрам